Pak Lah Cecupak

Pak Lah Cecupak (lahir Noor Affendi bin Nurdin; 1967 – 21 November 2020) merupakan seorang pelawak, pelakon dan penyanyi lelaki Malaysia. Beliau terkenal sebagai salah seorang ahli kumpulan pelawak Cecupak. Selain menyanyi, beliau juga aktif mencipta lagu dan menulis lirik untuk lagu tradisional dan lagu rakyat dalam loghat Perak.

Pada September 2020, Pak Lah dihantar ke Hospital Sultanah Nur Zahirah, Kuala Terengganu bagi menjalani rawatan selepas disahkan menghidap penyakit barah usus tahap keempat. Beliau meninggal dunia pada Sabtu, 21 November 2020 akibat penyakit itu pada usia 53 tahun. Pak Lah meninggalkan balu, Miza Ali dan tiga anak.

Rujukan

Kelahiran 1967
Kematian 2020
Orang Malaysia berketurunan Melayu
Muslim Malaysia
Pelakon lelaki Malaysia
Penyanyi lelaki Malaysia
Pelawak Malaysia